Berglind Gígja Jónsdóttir hefur verið tilnefnd sem besti leikmaður ársins 2019 í strandblakinu í Danmörku . Berglind Gígja hefur verið búsett í Danmörku síðan árið 2014 og æfir þar strandblak allt árið . Berglind og Elísabet Einarsdóttir hafa leikið saman í strandblakinu en tóku sér pásu síðustu ár . Nú í sumar léku þær hins vegar saman og gerðu frábæra hluti í Danmörku og víða um heim . Berglind og Elísabet léku á dönsku mótaröðinni auk þess að leika á World Tour mótum í Liechtenstein og Kína . Þær tóku þátt í fjölmörgum mótum í Danmörku yfir sumarið og stóð þar hæst sigur þeirra á lokamóti Pepsi Max mótaraðarinnar . Valið verður kunngjört þann 22. febrúar 2020 á hátíðlegri athöfn danska blaksambandsins . Auk Berglindar eru þær Line Trans Hansen og Sofia Nørager Bisgaard tilnefndar . Nánar má lesa um tilnefningarnar með því að smella hér .